**Hévíz Város Önkormányzat**

**pályázatot hirdet**

**projektmenedzser (részmunkaidős)**

**munkakör betöltésére.**

**A munkaviszony időtartama:**

határozott idejű 2017. december 15 - 2018. szeptember 30 -ig tartó munkaviszony

**Foglalkoztatás jellege:**

Részmunkaidő (4 órás)

**A munkavégzés helye:**

Zala megye, 8380 Hévíz, Kossuth L. u. 1.

**A munkakörhöz tartozó főbb tevékenységi körök:**

Az Európai Unió által finanszírozott nemzetközi projektek menedzseri és koordinációs feladatainak ellátása. A szakmai vezetővel együttműködve felelős a projektfeladatok tervezéséért és megvalósításáért, a projekt monitorozásáért, a teljesítésekért és a beszámolók elkészítéséért, illetve a szakmai tevékenységeket támogató folyamatok koordinációjáért.

**Jogállás, illetmény és juttatások:**

A jogállásra, az illetmény megállapítására és a juttatásokra a munka törvénykönyvéről szóló 2012. évi I. törvény rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Középfokú képesítés,
* Angol középfokú nyelvvizsga, társalgási szintű angol nyelvtudás

**A pályázat elbírálásánál előnyt jelent:**

* hazai és nemzetközi projektek lebonyolításában szerzett tapasztalat

**A pályázat részeként benyújtandó iratok, igazolások:**

* fényképes szakmai önéletrajz magyar és angol nyelven
* motivációs levél magyar és angol nyelven
* alkalmazás esetén 3 hónapnál nem régebbi erkölcsi bizonyítvány

**A munkakör betölthetőségének időpontja:**

A munkakör legkorábban 2017. december 15. napjától tölthető be.

**A pályázat benyújtásának határideje:** 2017. december 8.

A pályázati kiírással kapcsolatosan további információt Bertalan Linda humánpolitikai referens nyújt, a 83/500-880-os telefonszámon.

**A pályázatok benyújtásának módja:**

* Postai úton, a pályázatnak a Hévíz Város Önkormányzat címére történő megküldésével (8380 Hévíz, Kossuth L. u. 1. ). Kérjük a borítékon feltüntetni „Projektmenedzser”.
* Email útján a [bertalan.linda@hevizph.hu](mailto:bertalan.linda@hevizph.hu) email címre, kérjük tárgyként feltüntetni: „Projektmenedzser”.
* Személyesen: Bertalan Linda humánpolitikai referens, Zala megye, 8380 Hévíz, Kossuth L. utca 1. 213. iroda.

**A pályázati eljárás, a pályázat elbírálásának módja, rendje:**

A kinevezési jogkör gyakorlója a pályázatok értékelésre előkészítő bizottságot hoz létre. Az érvényesen pályázók kiválasztott körének esetében kerül sor a pályázók meghallgatására angol nyelven.

**A pályázati kiírás további közzétételének helye, ideje:**

* www.onkormanyzat.heviz.hu
* Hévízi TV
* Zalai Hírlap

**A munkáltatóval kapcsolatban további információt a www.onkormanyzat.heviz.hu honlapon szerezhet.**